# Værtskab

Amanda og Line har arbejdet sammen i en årrække. På Biblioteket har de været i gang med en proces, hvor de har arbejdet med at udvikle 5 principper for godt værtskab. Alle medarbejderne har givet håndslag på at samarbejde om, at udvikle det gode værtskab i deres møder med brugerne.

Line har været i udlånet sammen med Amanda igennem et par måneder, og nu får Line øje på, at Amanda i hvert fald ikke løser opgaven, sådan som Line synes, at de har aftalt.

Det bliver tydeligt, at der på denne arbejdsplads er forskellige personlige opfattelser af hvad godt værtskab er. Det skal der også være plads til, mener Line. Men samtidig tænker Line, at medarbejderne i fællesskab har formuleret nogle gode, faglige argumenter omkring værtskab og adfærd, som de har nedfældet i deres værtskabsprincipper. Det forpligter vel, tænker Line. Eller hvad?

## I jeres gruppe skal I drøfte:

1. Drøft i gruppen hvad det egentlig er, som den her snak skal handle om. Prøv evt. at formulere det som en ”breaking” overskrift på BT.
2. Hvordan hjælper de hinanden til at huske på vores deres nye tiltag (både at være opsøgende og undgå gamle arbejdsgange)?
3. Line overvejer at gå til sin leder og sige, at Amanda ikke løser opgaven, som de har aftalt. Samtidig synes Line det er en falliterklæring at gå til lederen. *”Vi er vel voksne mennesker, der kan tale sammen”*, tænker hun. Hun ville i hvert selv sætte pris på, at kollegaen ville tale med hende selv direkte, fremfor at involvere ledere. Line beslutter sig til at ville tale med Amanda på en anerkendende måde. Hvad siger hun?
4. Hvilke konsekvenser kan det på sigt have for samarbejde, sammenhængkraft og trivsel, hvis de ikke får talt sammen? Hvis alle - eller størstedelen - af medarbejderne, på sigt og gentagne gange undlader at tale med hinanden om det, der er svært?
5. I fremtiden ønsker Line sig, at den her situation ikke opstår igen. Line spørger jeres gruppe: Hvis I skulle give os som organisation et godt råd, hvad ville det så være?